கேள்வி: மாதவிடாய் நோய்க்குறி பற்றி விளக்கவும்.
பதில்: மாதவிடாய் நோய்க்குறி ( பி.எம்.எஸ் ) என்பது ஒரு பெண்ணின் மாதவிடாய்காலத்தில் ஒன்று முதல் இரண்டு வாரங்களில் ஏற்படும் உடல் மற்றும் உணர்வு ரீதியான நோய் உணர்குறி குறிக்கிறது. இதற்கான அறிகுறிகள் பெரும்பாலும் பெண்களுக்கிடையே வேறுபடுகின்றன. மாதவிடாய் தொடங்கியவுடன் இந்த அறிகுறிகள் முடிவடைந்து விடுகின்றன. பொதுவான அறிகுறிகளாக ஆக்னே வல்காரிஸ், மென்மையான மார்பகங்கள், வீக்கம், சோர்வாக இருப்பது, எரிச்சல் மற்றும் மனநிலை மாற்றங்கள் ஆகியவை ஏற்படும். பெரும்பாலும் இந்த அறிகுறிகள் ஆறு நாட்களுக்கு இருக்கும். ஒரு பெண்ணின் அறிகுறிகளின் காலப்போக்கில் மாறக்கூடும். கருத்தரிப்பு காலத்தில் அல்லது மாதவிடாய் நிறுத்தம் தொடர்ந்து இத்தகைய அறிகுறிகள் ஏற்படாது. சாதாரண வாழ்க்கையில் கருமுட்டை வெளிப்படுதலுக்குப் பின்னரும், மாதவிடாய்க்கு முன்னரும் ஓர் நிலையான உணர்ச்சி மற்றும் உடல் அறிகுறிகள் நோயறிதலுக்குத் தேவைப்படுகிறது. மாதவிடாய்ச் சுழற்சியின் ஆரம்பத்தில் இத்தகைய உணர்ச்சி அறிகுறிகள் இருக்கக்கூடாது. சில மாதங்களில் தினசரி அறிகுறிகளின் பட்டியல் நோயறிதலுக்கு உதவக்கூடும். நோயறிதல் செய்யப்படுவதற்கு முன்னர் இதே போன்ற அறிகுறிகளை ஏற்படுத்தும் பிற கோளாறுகள் விலக்கப்பட வேண்டும். மாதவிடாய் நோய்க்குறிக்கான காரணம் தெரியவில்லை. அதிக உப்பு உணவு, எத்தனால் அல்லது காஃவீன் ஆகியவற்றை எடுத்துக்கொள்வதன் மூல சில அறிகுறிகள் தீவிரமடையக்கூடும். அடிப்படை வழிமுறை ஹார்மோன் அளவுகளில் மாற்றங்களை உள்ளடக்கியதாக நம்பப்படுகிறது. பொதுவாக லேசான அறிகுறிகளைக் கொண்டவர்களுக்கு, அதிக உடற்பயிற்சியுடன் உப்பு, காஃபின் அளவைக் குறைத்தல், மன அழுத்தம் குறைக்கும் நடவடிக்கைகளில் ஈடுபடுதல் ஆகியன பரிந்துரைக்கப்படுகிறது. கல்சியம் மற்றும் உயிர்ச்சத்து டி ஆகியவற்றைக் கூடுதலாக எடுத்துக்கொள்ளுதல் சிலருக்குப் பயனுள்ளதாக இருக்கும். நப்ரொக்சென் போன்ற அழற்சிக்கு எதிரான இயக்க ஊக்கிகள் இல்லாத மருந்துகள் உடல் அறிகுறிகளுக்கு உதவக்கூடும். மிகவும் குறிப்பிடத்தக்க அறிகுறிகளைக் கொண்டவர்களுக்கு கருத்தடை அல்லது டையூரிடிக் ஸ்பைரோனோலாக்டோன் பயனுள்ளதாக இருக்கும். 80% பெண்கள் வரை மாதவிடாய்க்கு முன்னர் சில அறிகுறிகள் இருப்பதாக தெரிவிக்கின்றனர். மாதவிடாய் நிறுத்த நிலையில் உள்ள பெண்களுக்கு 20 முதல் 30% பெண்களுக்கு மாதவிடாய் நோய்க்குறிக்கான அறிகுறிகள் உள்ளன. மாதவிடாய் மன அழுத்தக் கோளாறு (பி.எம்.டி.டி) என்பது மாதவிடாய் நோய்க்குறியின் மிகவும் கடுமையான வடிவமாகும், இது அதிக உளவியல் அறிகுறிகளைக் கொண்டுள்ளது. மாதவிடாய் நின்ற பெண்களுக்கு மூன்று முதல் எட்டு சதவீதம் மாதவிடாய் மன அழுத்தக் கோளாறு பாதிக்கிறது. தேர்ந்தெடுக்கப்பட்ட செரட்டோனின் தடுப்பு மருந்துகளை மீன்டும் எடுத்துக்கொள்ளுதல்,மன அழுத்த நீக்க மருந்துகள் உட்கொள்ளுதல் ஆகியவை மாதவிடாய் மன அழுத்தக் கோளாறின் வழக்கமான நடவடிக்கைகளுக்குக் கூடுதலாகப் பயன்படுத்தப்படலாம்.